שנות ה-20 של המאה ה-21

[ממוזער|403x403 פיקסלים|'''משמאל למעלה, ב[כיוון השעון**: בתחילת העשור העולם כולו התמודד עם [[מגפת הקורונה]] אשר הדביקה מעל למיליארד בני אדם וגרמה בין היתר למותם של מיליוני אנשים ברחבי העולם, לעומס עצום על מערכות הבריאות, והיו לה [[השפעת מגפת הקורונה על הכלכלה|השפעות סוציו-אקונומיות מרחיקות לכת]]; תצלום של נשיא אוקראינה [[וולודימיר זלנסקי]] בעיר [[חרסון]] שבדרום אוקראינה לאחר [[מלחמת אוקראינה–רוסיה|הפלישה הרוסית לאוקראינה ב-2022]]; בעקבות התקדמות יוצאת דופן וחסרת תקדים בתחום הבינה המלאכותית אשר חלה בתחילת העשור חלו גם פריצות דרך טכנולוגיות בתחום עיבוד שפה טבעית לתמונות אמנותיות ותמונות פוטו-ריאליסטיות כמו תמונה זו שנוצרה באמצעות היישום [[DALL-E 2]] על סמך טקסט בלבד; תצלום מטוס של חיל האוויר האמריקני אשר מוביל פליטים מאפגניסטן כתוצאה מ[[נפילת קאבול (2021)|נפילת קאבול]] ב-2021 בתום [[מלחמת אפגניסטן (2001–2021)|מלחמת אפגניסטן]]; [[צ'ארלס השלישי, מלך הממלכה המאוחדת|צ'ארלס השלישי]] הפך למלך הממלכה המאוחדת ו־14 ממלכות חבר העמים הבריטי בעקבות מותה של [[אליזבת השנייה, מלכת הממלכה המאוחדת|המלכה אליזבת השנייה]] ב-2022; [[טלסקופ החלל ג'יימס וב]] שוגר לחלל במהלך 2021]]

**שנות ה-20 של המאה ה-21** או **שנות ה-2020** הן [[עשור]] השנים השלישי של [[המאה העשרים ואחת]]; העשור הנוכחי ב[[לוח השנה הגרגוריאני]]. העשור החל ב־[[1 בינואר]] [[2020]] ויסתיים ב־[[31 בדצמבר]] [[2029]].

האירוע הגלובלי המרכזי בפתח העשור היה [[מגפת הקורונה]] שהתפשטה מסין לרחבי העולם כולו, בין ינואר 2020 למאי 2023. במהלך תקופה זו דווח על כ-700 מיליון מקרי הדבקה ב[[פנדמיה]], מתוכם כ-7 מיליון מקרי מוות ([[שיעור קטלניות]] של 1.0%) וכשליש מהאנושות (כ-2.6 מיליארד איש) היה בחלק מתקופה זו תחת סגר. הדבר גרם בהמשך ל[[השפעת מגפת הקורונה על הכלכלה|מיתון כלכלי עולמי]] וכן ל[[עליית האינפלציה העולמית (2021 ואילך)|עליית האינפלציה העולמית]] ו[[משבר שרשרת האספקה|משבר בשרשרת האספקה העולמית]].

בסוף העשור הקודם ובתחילת העשור הזה התקיימו מספר מחאות ומרידות נגד ממשלות שונות, כולל [[המחאות בהונג קונג (2019–2020)|המחאות בהונג קונג נגד חוק ההסגרה]], מחאות נגד המדיניות של ממשלות שונות במסגרת מגפת הקורונה, מחאות אחרות ברחבי העולם ובמיוחד בארצות הברית נגד גזענות ו[[רצח ג'ורג' פלויד|אכזריות מצד המשטרה]], [[מחאת החקלאים בהודו (2020–2021)|מחאות בהודו נגד המדיניות של הממשל ההודי לגבי ענף החקלאות]], [[המחאה נגד הרפורמה המשפטית|מחאות בישראל]] נגד [[הרפורמה המשפטית בישראל (2023)|הרפורמה המשפטית בישראל]], ונגד התנהלות ממשלת ישראל ב[[החטופים במלחמת חרבות ברזל|סוגיית החטופים]]. כמו כן גם ניתן לציין [[שביתת רפורמת הפנסיה הצרפתית|מחאות ושביתות מתמשכות בצרפת]] נגד רפורמת הפנסיה של הממשל, ומחאות רבות ב[[ההפגנות בבלארוס (2020–2021)|בלארוס]], אסווטיני, [[המחאות במיאנמר (2021–הווה)|מיאנמר]], אפגניסטן, [[המחאות בסרי לנקה (2022)|סרי לנקה]], איראן, סין ו[[המחאות ברוסיה נגד הפלישה לאוקראינה (2022)|רוסיה]] נגד השחיתות והסמכותיות של הממשל. בנוסף, בארצות הברית ובברזיל נערכו [[מהומות|הפרות סדר אלימות המוניות]] בניסיון לבטל את תוצאות ה[[בחירות]].

סכסוכים צבאיים מתמשכים במהלך העשור עד כה כוללים בין היתר את [[מלחמת האזרחים במיאנמר (2021–הווה)|מלחמת האזרחים במיאנמר]], [[מלחמת האזרחים במאלי]], [[מלחמת האזרחים בתימן (2014–הווה)|מלחמת האזרחים בתימן]], [[מלחמת האזרחים בסומליה]], [[מלחמת האזרחים בסוריה]] ו[[הסכסוך האוקראיני-רוסי]]. זו האחרונה הסלימה ב-2022 עם [[מלחמת אוקראינה–רוסיה|הפלישה הרוסית לאוקראינה]], אשר הפכה למתקפה הצבאית הקונבנציונלית הגדולה ביותר באירופה מאז מלחמת העולם השנייה אשר גרמה ל[[משבר הפליטים האוקראיני (2022)|משבר פליטים]], שיבושים ב[[סחר בין-לאומי|סחר העולמי]] והחרפה של ה[[אינפלציה]] העולמית. במהלך שנת 2021 [[נסיגת כוחות ארצות הברית מאפגניסטן (2021)|ארצות הברית נסוגה מאפגניסטן]] ו[[נפילת קאבול (2021)|כוחות הטאליבן השתלטו על קאבול]], ובעקבות כך הסתיימו [[מלחמת אפגניסטן (2001–2021)|עשרים שנות המלחמה באפגניסטן]]. ב[[מלחמת חרבות ברזל]] שפרצה בעקבות [[טבח שבעה באוקטובר|מתקפת הפתע]] של חמאס, נאבקה ישראל כנגד [[ציר ההתנגדות]] השיעי-אירני שנפגע משמעותית, ובשיאה התרחשו לראשונה התקפות צבאיות ישירות בין [[ישראל]] ל[[איראן]]. בהשפעת מלחמה זו, התרחשה בשנת 2024 [[מתקפת המורדים הסורים (2024)|מתקפת מורדים מחודשת]] במסגרת מלחמת האזרחים בסוריה שהובילה ל[[נפילת משטר אל-אסד בסוריה]].

בתחילת העשור אירעו מספר רב של אירועי מזג אוויר קיצוניים. בפברואר 2023 [[רעידות האדמה בטורקיה ובסוריה (2023)|סדרה של רעידות אדמה חזקות]] גרמו למותם של לפחות 57 אלף בני אדם בטורקיה ובסוריה.

מבחינה טכנולוגית במהלך העשור עלה השימוש באופן מהותי בשיחות ועידה טלפוניות, [[טכנולוגיה חינוכית|למידה מקוונת]], [[הזרמת מדיה|שירותי סטרימינג]], [[מסחר אלקטרוני]] ושירותי [[משלוח מזון]] – מגמה זו התחזקה במיוחד כאשר אנשים רבים ברחבי העולם נדרשו להישאר בבתיהם במהלך החודשים הראשונים של מגפת הקורונה. בתחילת העשור רשתות [[5G]] הושקו ברחבי העולם, והשימוש בהם הפך נפוץ ב[[טלפון חכם|סמארטפונים]]. כמו כן, חלו גם שיפורים מהותיים במורכבות של יישומי [[בינה מלאכותית|הבינה המלאכותית]] כאשר בעקבות כך [[צ'אטבוט]]ים ו[[אומנות בינה מלאכותית|יצירות אומנות שנוצרות על ידי יישומי בינה מלאכותית]] הפכו לראשונה נגישים לציבור הרחב כאשר מאות מיליוני משתמשים החלו להשתמש בשירותים הללו. מרוץ החלל של גופים פרטיים הואץ מאוד בתחילת העשור, וכך גם מיזמי חלל במימון ממשלתי כמו [[טלסקופ החלל ג'יימס וב]] ו[[אינג'ניואיטי|מסוק המאדים הרובוטי אינג'ניואיטי]]. הזינוק באיכות ובפופולריות השימוש במודלי בינה מלאכותית יוצרת גרר דיון עמוק על החשש מאבטלה עקב כניסת מודלים אלה באופן נרחב לשוק העבודה.

ב-15 בנובמבר 2022 אוכלוסיית העולם הגיעה ל-8 מיליארד בני אדם, ובשנת 2023 [[הודו]] עקפה את [[הרפובליקה העממית של סין|סין]] כאשר היא הפכה למדינה המאוכלסת ביותר בעולם.

ה[[דור]] שנולד במהלך העשור מכונה [[דור האלפא]].

בישראל עשור זה מזוהה עד כה בעיקר עם [[הסכמי אברהם]], מגפת [[מגפת הקורונה בישראל|הקורונה]] בישראל, [[טבח שבעה באוקטובר]] ו[[מלחמת חרבות ברזל]], [[מבצע עם כלביא]], [[מבצע שומר החומות]], [[אסון הר מירון (2021)|אסון הר מירון]], [[הרפורמה המשפטית בישראל (2023)|הרפורמה המשפטית]], ו[[מבצע שאגת הארי]].

==אירועים עולמיים==
===מלחמות בין-לאומיות===

* **המלחמה העולמית בטרור** (14 בספטמבר 2001 עד 15 באוגוסט 2021) – מספר קמפיינים אידאולוגיים, צבאיים, ודיפלומטיים אשר מבוצעים במטרה לסכל פיגועי טרור המתוכננים על ידי ארגונים שהוגדרו על ידי ארצות הברית ובעלות בריתה כארגוני טרור (בעיקר ארגונים אסלאמיסטיים כמו [[אל-קאעידה]], [[חזבאללה]], [[חמאס]], ו[[דאעש]]) ועל ידי סיכול המצב המתמשך בו מדינות מספקות חסות לארגוני טרור. את הקמפיינים השיקו ארצות הברית, עם תמיכה מ[[נאט"ו]] ובנות ברית אחרות מיד לאחר [[פיגועי 11 בספטמבר|פיגועי 11 בספטמבר 2001]]. היום המונח מיוחס בעיקר למלחמות אותם הובילה ארצות הברית והממלכה המאוחדת ב[[אפגניסטן]] ו[[עיראק]].[[קובץ:Taliban Humvee in Kabul, August 2021 (cropped).png|280px|ממוזער|לוחמי ארגון ה[[טליבאן]] מסיירים ב[[קאבול]] ברכב השטח [[HMMWV]] אותו הם לקחו שלל לאחר [[נפילת קאבול (2021)|נפילת קאבול ב-2021]] בתום [[מלחמת אפגניסטן (2001–2021)|מלחמת אפגניסטן]], 17 באוגוסט 2021]]
** **ההתערבות הצבאית נגד דאעש** (16 ביוני 2014 עד היום) – בעקבות ההתקדמות המהירה של ארגון [[המדינה האסלאמית]] (דאעש) ב[[עיראק]] וב[[סוריה]], בעקבות מעשי האלימות הברוטאליים שחברי הארגון מבצעים באלפי קורבנות, וכמו כן בשל החשש מכך שבמוקדם או במאוחר ארגון הטרור יתחיל לבצע פעולות טרור רבות במדינות שונות ברחבי העולם, במהלך קיץ 2014 ארצות הברית ובעלות בריתה הגבירו את מאמציהם לתת מענה לקיצונים האסלאמיים. מטרת ההתערבות הצבאית הייתה קודם כל לעצור את ההתקדמות של דאעש, לסייע לקבוצות המיעוט בהם הארגון מבצע [[רצח עם]], ובסופו של דבר לגרום לכך שהארגון ייסוג מהאזורים אותם הוא כבש.
* **ההתערבות הצבאית בתימן** (25 במרץ 2015 עד אפריל 2023) – בסוף מאי 2015 החלה ההתערבות הצבאית ב[[תימן]], אשר במסגרתה מספר הצבאות של [[ערב הסעודית]], [[בחריין]], [[כווית]], [[איחוד האמירויות הערביות]], [[קטר (מדינה)|קטר]], [[מצרים]], [[ירדן]], [[מרוקו]] ו[[סודאן]] החלו לבצע מתקפות אוויריות בתימן במטרה להדוף את המורדים ה[[חות'ים]] שכבשו חלקים נרחבים מתימן ועל מנת לסייע לנשיא המודח [[עבד רבו מנסור האדי]] להשתלט מחדש על המדינה. ההתערבות הסתיימה לאחר הפסקת אש באפריל 2023 ברקע שיפור היחסים בין סעודיה ואיראן.
* **עימות אזרבייג'ן–ארמניה על נגורנו קרבאך** (11 ביולי 2020 עד 10 בנובמבר 2020) – סכסוך מזוין בין [[אזרבייג'ן]], הנתמכת על ידי [[טורקיה]], לבין רפובליקת ארטסך, הנתמכת על ידי ארמניה, באזור השנוי במחלוקת [[נגורנו-קרבאך]]. המלחמה האחרונה בין הצדדים פסקה בנובמבר 2020 לאחר ניצחון אזרי.
* [[מלחמת האזרחים במיאנמר (2021–הווה)|**מלחמת האזרחים במיאנמר**]] (2021–הווה) – [[מלחמת אזרחים]] שפרצה ב[[מיאנמר]] בין כוחותיה של [[כת צבאית|החונטה הצבאית]] שהשתלטה על המדינה והקימה את "[[הממשל הצבאי במיאנמר|המועצה למנהל המדינה]]", לבין קואליציה של גורמים מורדים בהנהגת ה[[מפלגה]] שהודחה מהשלטון.[[קובץ:2022 Russian invasion of Ukraine.svg|280px|ממוזער|[[הפלישה הרוסית לאוקראינה]]]]
* **מלחמת אוקראינה-רוסיה** (24 בפברואר 2022 – הווה) – הפלישה היא שיאו של עימות מתמשך בין [[רוסיה]] ל[[אוקראינה]], שתחילתו בפלישה ממספר חזיתות לאוקראינה, והמשכו במתקפה רוסית על אזור [[דונבאס]].
* **מלחמת חרבות ברזל** (7 באוקטובר 2023 – הווה) – מלחמה מתמשכת בין ישראל לארגוני טרור פלסטינים בראשות [[חמאס]] אשר החלה עם [[טבח שבעה באוקטובר|מתקפת פתע מתואמת על ישראל]] אשר במסגרתה כ-2,500 מחבלים פלסטינים פרצו את הגבול בין עזה לישראל, השתלטו על בסיסי צה"ל, תקפו יישובים ישראלים בעוטף עזה ואת העיר שדרות, [[החטיפה לעזה (מלחמת חרבות ברזל)|חטפו כ-250 חיילים ואזרחים ישראלים בהם נשים, ילדים, קשישים ואזרחים זרים]], תוך ביצוע [[פשעים נגד האנושות]], [[פשע מלחמה|פשעי מלחמה]], ואת [[הטבח במסיבת הטבע ליד רעים|פיגוע הטרור הגדול ביותר בתולדות מדינת ישראל]] בו נרצחו 393 בני אדם במסיבת טבע ליד קיבוץ [[רעים]]. צה"ל הגיב בתקיפות אוויריות ברצועת עזה, מצור מוחלט של רצועת עזה ופעולות קרקעיות.
** [[זירת עזה במלחמת חרבות ברזל|**הלחימה בעזה**]] (7 באוקטובר 2023 – הווה) – מלחמה בין ישראל לבין חמאס וארגוני טרור פלסטיניים נוספים ברצועת עזה, שהחלה לאחר מתקפת הפתע שפתחה את [[מלחמת חרבות ברזל]]. בתגובה פתחה [[ישראל]] במתקפה רחבת היקף שכללה מצור מלא על עזה, תקיפות אוויריות מסיביות, וכניסה קרקעית לערים מרכזיות ברצועה, במטרה לפרק את שלטון חמאס ולהחזיר את [[החטופים במלחמת חרבות ברזל|החטופים בעזה]]. העימות הוביל להסלמה בגבול הצפון מול [[חזבאללה]] ולמתיחות אזורית.
** **מבצע חיצי הצפון** (17 בספטמבר 2024 – 27 בנובמבר 2024) – סכסוך צבאי בין ישראל ל[[חזבאללה]] שהחל במבצע של [[המוסד למודיעין ולתפקידים מיוחדים|המוסד]] ל[[התפוצצות זימוניות חזבאללה|פיצוץ אלפי מכשירי קשר של חזבאללה בלבנון ובסוריה]], שגרם לפגיעות משמעותיות בארגון. לאחר מכן ישראל פתחה ב[[מבצע חיצי הצפון]] שכלל תקיפות אוויריות ופעולות תקיפה לעומק דרום לבנון, ולאחר מכן ב[[התמרון הקרקעי בלבנון במלחמת חרבות ברזל|פלישה קרקעית ללבנון ב-1 באוקטובר 2024]]. הלחימה לוותה בירי רקטות וטילים כבדים לעבר ישראל, גרמה להרס רב ופגיעות רבות בצדדים, ונמשכה עד [[הסכם ישראל–לבנון 2024|הפסקת אש רשמית בתיווך בין-לאומי]] ב-27 בנובמבר 2024. המתח באזור נמשך אף לאחר הפסקת האש.
** **מבצע עם כלביא** (12 ביוני 2025–24 ביוני 2025) – סכסוך צבאי [[ישראל]] ל[[איראן|רפובליקה האסלאמית של איראן]], שפרץ לאחר חודשים של מתיחות גוברת ותקיפות הדדיות עקיפות באמצעות שליחים ותקיפות עומק. במהלך המלחמה ביצעה ישראל מתקפות אוויריות נרחבות על [[תוכנית הגרעין של איראן|מתקני גרעין]], תשתיות צבאיות ומפקדות [[משמרות המהפכה האסלאמית|משמרות המהפכה]] באיראן, בעוד שאיראן שיגרה מטחים של טילים בליסטיים ותקפה מטרות בישראל וב[[המפרץ הפרסי|מפרץ הפרסי]]. הלחימה נפסקה לאחר לחץ בין-לאומי כבד והבנות חשאיות בין הצדדים, אך המתיחות האסטרטגית נמשכה גם לאחר סיום הקרבות.

===סכסוכים בין-לאומיים===

* [[הסכסוך ההודי-פקיסטני (2025)|**הסכסוך ההודי–פקיסטני**]] (22 באפריל עד 10 במאי 2025) – התלקחות צבאית אינטנסיבית בין [[הודו]] ל[[פקיסטן]] סביב אזור [[קשמיר]], שהחלה בעקבות חילופי אש כבדים בגבול ופריצת פעולות טרור חיצוניות ותגובת נגד צבאית נרחבת משני הצדדים. הלחימה כללה הפגזות ארטילריות ותקיפות אוויריות. הסכסוך גרם לעשרות הרוגים ופצועים, הרס נרחב ופינוי אוכלוסייה אזרחית משני הצדדים, והסתיים בהפסקת אש מתווכת בין-לאומית שהשיבה את המצב לקווים פחות מתוחים אך לא פתרה את השורשים העמוקים של המחלוקת.
* **הסכסוך הקמבודי–תאילנדי** (28 במאי 2025–הווה) – עימות צבאי מתמשך בין [[קמבודיה]] ל[[תאילנד]], שהחל בעקבות חילופי אש באזור הגבול בין המדינות, בעיקר סביב מקדשים עתיקים שנמצאים במחלוקת טריטוריאלית. במסגרת הסכסוך נערכו לחימה אווירית וקרקעית שכללה תקיפות אוויריות תאילנדיות וירי רקטות מצד קמבודיה. שני הצדדים האשימו זה את זה בהסלמה ובפתיחת אש ראשונית. העימות גרם לאבדות בנפש ולפינוי אזרחים מאזורים שנפגעו. המחלוקת ספגה השפעות גאופוליטיות, כאשר קמבודיה נתמכה על ידי סין ותאילנד קיבלה תמיכה מארצות הברית.

===מלחמות אזרחים ומהפכות===

* **מלחמת האזרחים בקולומביה** (1964 עד היום) – סכסוך מתמשך בין ממשלת קולומביה לבין מיליציות צבאיות למחצה, הנלחמים על הגדלת שטחי השפעתם במדינה.
* **רצח העם בדארפור** (26 בפברואר 2003 עד 31 באוגוסט 2021) הוא [[רצח עם]] מכוון ושיטתי שמתבצע על ידי צבא [[סודאן]] וה[[ג'נג'וויד]] כנגד השבטים האפריקאים הילידים ב[[חבל ארץ|חבל]] [[דארפור]] שבמערב סודאן מאז [[2003]] ועד היום.
***המלחמה בצפון מערב פקיסטן** (2004 – עד היום) – סכסוך מזוין בין [[הכוחות המזוינים של פקיסטן]] לקבוצות מיליטנטים אסלאמיות (המורכבות מאנשי שבטים מקומיים, חברי ארגון ה[[טליבאן]], וחברי ה[[מוג'אהדין]]). העימות המזוין החל בשנת 2004 לאחר שהתגברו המתחים בעקבות כך שכוחות הצבא הפקיסטני החלו לחפש אחר חברי ארגון [[אל-קאעידה]] באזור ההררי [[וואזיריסטאן]] (Waziristan) שב[[פקיסטן]] והסלים בהמשך לכדי התקוממות מזוינת מצד אנשי השבטים המקומיים. בעקבות גל האלימות, למעלה מ-3,440,000 אזרחים נאלצו לעזוב את בתיהם ומעל ל-7,000 אזרחים נהרגו.
* **המלחמה בסחר בסמים במקסיקו** (11 בדצמבר 2006 – עד היום) – סכסוך מזוין מתמשך בין קרטלי הסמים אשר נלחמים בגורמי אכיפת החוק ב[[מקסיקו]]. אף על פי שקרטלי הסמים המקסיקניים קיימים זמן רב, הם הפכו לבעלי השפעה רבה לאחר דעיכת קרטלי הסמים של [[קולומביה]] בשנות ה-90. קרטלי הסמים המקסיקנים שולטים בשוק הסמים הסיטונאי בארצות הברית. מעצרים של ראשי הקרטלים הובילו לגל אלימות כאשר הקרטלים מנסים להשתלט על [[נתיבי הסחר]] של הסמים אל תוך ארצות הברית. מעל ל-28,000 אנשים בסך הכול נהרגו בין דצמבר 2006 עד נובמבר 2010 כתוצאה מהסכסוך האלים בין קרטלי הסמים לגורמי [[אכיפת החוק]] במקסיקו.
* **המלחמה בסומליה** (26 בינואר 1991 עד היום) – סכסוך מזוין בו מעורבים בעיקר כוחות של "הממשלה הפדרלית הזמנית" (Transitional Federal Government, בראשי תיבות TFG) בסיוע כוח אפריקאי בן 8,000 איש בשם "משימת האיחוד האפריקאי לסומליה" (African Union Mission to Somalia, בראשי תיבות AMISOM) אשר נלחמים על השליטה במדינה מול הקבוצה ה[[אסלאמיזם|אסלאמיסטית]] אשר המובילה את [[לוחמת גרילה|לוחמת הגרילה]], הידועה כ"תנועת ההתנגדות העממית בארץ של שתי ההגירות". גילויי האלימות במהלך הסכסוך הובילו לכך שאלפי תושבים ב[[מוגדישו]], בירת המדינה, נאלצו לעזוב את בתיהם.
* **מלחמת האזרחים ברפובליקה המרכז-אפריקאית** (2012–היום) היא [[מלחמת אזרחים]] מתמשכת ב[[הרפובליקה המרכז-אפריקאית|רפובליקה המרכז אפריקאית]] (CAR) בה מעורבים הממשלה, מורדים מקואליציית "סלקה" (Séléka) המוסלמית ומיליציות "אנטי בלאקה" הנוצריות.
* **מלחמת הסמים בפיליפינים** (30 ביוני 2016 – עד היום) – סכסוך מזוין מתמשך בין קרטלי הסמים אשר נלחמים בגורמי אכיפת החוק ב[[פיליפינים]]. ל-21 בדצמבר 2020 נרצחו מעל ל-5,900 איש נהרגו בפעולות נגד סוחרי סמים.
* [[ההפיכה בניז'ר (2023)|**ההפיכה בניז'ר**]] (2023) – במסגרת ההפיכה [[מעצר|עצרו]] [[חייל]]ים מהמשמר הנשיאותי של [[ניז'ר]] את הנשיא [[מוחמד בזום]], בעוד שקבוצת חיילים אחרת הודיעה על הפלתו, סגרה את [[גבול]]ות המדינה, השעתה את מוסדותיה והכריזה על [[עוצר]] תוך הקמת [[כת צבאית|חונטה צבאית]]. זוהי ה[[הפיכה]] הצבאית החמישית במדינה מאז [[עצמאות]]ה מ[[צרפת]] ב-[[1960]], האחרונה הייתה ב-2010.

===מתקפות טרור===
פיגועי הטרור הבולטים ביותר (שבוצעו נגד אוכלוסייה אזרחית) במהלך העשור כוללים את:
* 28 בנובמבר 2020 –  **הטבח בכושבה** (110 אזרחים הרוגים) – ארגון [[בוקו חראם]] רצח 110 אזרחים ניגרים בשדות האורז בכפר קושבה אשר בצפון מזרח ניגריה.
* 21 בינואר 2021 –  [[פיגוע ההתאבדות הכפול בבגדאד (2021)|**פיגוע ההתאבדות הכפול בבגדאד**]] (38 הרוגים) – [[פיגוע התאבדות]] כפול, שבוצע על ידי שני מחבלים מתאבדים פעילי [[המדינה האסלאמית]] ב[[שוק (מסחר)|שוק]] הבגדים של שכונת [[באב א-שרקי]] שבמרכז [[בגדאד]], בירת [[עיראק]].
* 8 במאי 2021 –  **הפיגוע בבית הספר בקאבול**  (90 אזרחים הרוגים) – פיגוע משולב של מכונית תופת ולאחריו שני פיגועים נוספים של מטעני חבלה אירעו מול בית הספר בבירת אפגניסטן [[קאבול]]. הפיגועים גרמו למותם של 90 אנשים ולפציעתם של 240 אנשים נוספים. רוב הנפגעים היו בנות בגילים 11 עד 15.
* 26 באוגוסט 2021 –  **הפיגוע בנמל התעופה חאמיד כרזאי** (183 אזרחים הרוגים) – ארגון הטרור [[דאעש]] הוציא לפעול פיגוע משולב ב[[נמל התעופה הבין-לאומי קאבול]] אשר בבירת אפגניסטן [[קאבול]]. 183 בני אדם נרצחו בפיגוע, בהם 13 אנשי [[הכוחות המזוינים של ארצות הברית]].
* 4 במרץ 2022 –  **הפיגוע במסגד בפשאוור ב-2022** (מעל 64 אזרחים הרוגים) – ארגון הטרור [[דאעש]] הוציא לפעול פיגוע התאבדות בתוך מסגד שיעי בעיר [[פשאוור]] שבצפון פקיסטן. בפיגוע נהרגו לפחות 63 בני אדם ונפצעו 196 אנשים נוספים.
* 29 באוקטובר 2022 –  **מתקפת הטרור במוגדישו**  (מעל 121 אזרחים הרוגים) – ארגון הטרור הסומלי [[א-שבאב]] פוצץ שתי [[מכונית תופת|מכוניות תופת]] בבירת סומליה [[מוגדישו]] וגרם בכך למותם של 121 בני אדם ולפציעתם של מעל ל-300 אנשים.
* 30 בינואר 2023 –  **הפיצוץ במסגד בפשאוור ב-2023** (101 אזרחים הרוגים) – ארגון הטרור [[דאעש]] הוציא לפעול פיגוע התאבדות בתוך מסגד בעיר פשאוור שבצפון פקיסטן. בפיגוע נהרגו 101 בני אדם ונפצעו מעל ל-220 בני אדם, כולל שבעה במצב אנוש.
* 7 באוקטובר 2023 –  **טבח שבעה באוקטובר** (1,165 נרצחים) – מתקפת [[טרור]] רחבת היקף שהוביל ארגון הטרור האסלאמיסטי-סוני הפלסטיני [[חמאס]] אשר יצאה מרצועת עזה לתוך ישראל, ובוצעה הן נגד יעדים צבאיים והן נגד יעדים אזרחיים, ובמיוחד בעוטף עזה, תוך ביצוע של טבח, פשעי מלחמה ופשעים נגד האנושות. במתקפת הפתע השתתפו מספר ארגוני טרור נוספים מחדר המבצעים הפלסטיני המשותף, כולל [[הג'יהאד האסלאמי הפלסטיני|הג'יהאד האסלאמי]].
* 23–25 בדצמבר 2023 –  [[מעשי הטבח ההמוניים בפלטו (2023)|**מעשי הטבח ההמוניים בפלטו**]] (160 נרצחים) – שורת התקפות ב[[רמת פלטו]] שב[[ניגריה]] שבוצעה על ידי [[מיליציה|מיליציות]] [[אסלאם|מוסלמיות]]. בין המיליציות, ייתכן כי נאבקו [[המדינה האסלאמית - מחוז מערב-אפריקה|הסניף המערב-אפריקאי של דאעש]], [[אנסארו]] או [[בוקו חראם]]. חברי המיליציות תקפו כ-20 קהילות כפריות ב[[בוקוס]] וב[[בארקין לאדי]], הרגו 160 ופצעו מעל ל-300.
* 3 בינואר 2024 –  **הפיגוע בכרמאן** (94 אזרחים הרוגים) – ארגון הטרור [[דאעש]] הוציא לפעול את הפיגוע בבית הקברות בכרמאן שבאיראן במהלך טקס יום השנה ל[[התקיפה בנמל התעופה הבין-לאומי בבגדאד (2020)|התנקשות בחייו של קאסם סולימאני]]. בפיגוע נהרגו 91 אנשים ונפצעו 284 נוספים. זו הייתה מתקפת הטרור הקטלנית ביותר באיראן מאז המהפכה האיראנית ב-1979.
* 22 במרץ 2024 –  **הפיגוע בקרוקוס סיטי הול** (מעל 133 אזרחים הרוגים) – [[ארגון טרור|ארגון הטרור]] [[דאעש]] הוציא לפעול [[פיגוע ירי]] באולם הקונצרטים [[קרוקוס סיטי הול]] שבמרכז הסחר [[קרוקוס סיטי]], בעיר [[קרסנוגורסק]] ב[[מחוז מוסקבה]], [[רוסיה]] ובמסגרתו נהרגו מעל ל-133 אזרחים ונפצעו מעל ל-145 אזרחים.

===מהפכות ומחאות בולטות===

מהפכות פוליטיות רחבות היקף ומחאות גדולות ובולטות שהתקיימו עד כה במהלך העשור כוללות את:
* **מחאת האפודים הצהובים** (17 בנובמבר 2018 – עד התחלת [[מגפת הקורונה בצרפת]]) – תנועת מחאה שהחלה ברשת [[האינטרנט]], והובילה להפגנות שהחלו ב[[צרפת]] ב-17 בנובמבר 2018, והתפשטו במהירות ל[[ולוניה|וולוניה]], האזור המתועש לשעבר בדרום [[בלגיה]]. האפודים הצהובים נבחרו כסמל בשל החוק המחייב נהגים לשאת אותם בזמן הנסיעה, ולכן מדובר במוצר זול, זמין, ומושך תשומת לב. המחאות החלו בשל עלייה במחירי הדלק וב[[יוקר המחיה]], ובשל הטענה שנטל המס נופל באופן לא פרופורציונלי על [[מעמד הביניים]], תושבי ה[[פריפריה]], ועל [[מעמד הפועלים]]. המוחים דורשים הפחתה במס על הדלק, העלאת [[שכר מינימום|שכר המינימום]], ופיטורי [[נשיא צרפת]] [[עמנואל מקרון]].
* **המחאות בהונג קונג ב-2019 ו-2020** (9 ביוני 2019 – עד היום) – סדרה של [[הפגנה|הפגנות]] [[מחאה]] ב[[הונג קונג]] ובמקומות נוספים ברחבי העולם בדרישה לבטל את הצעת החוק ל[[הסגרה|הסגרת]] מבוקשים לידי השלטון המרכזי ב[[בייג'ינג]], [[הרפובליקה העממית של סין|סין]]. המפגינים מביעים חשש כי הצעת החוק תגרום להונג קונג, אשר הוא [[אזור מנהלי מיוחד]] בסין, להיות כפופה לחוק הסיני, וכי תושבי הונג קונג יהיו כפופים למערכת משפט אחרת.
* **המחאות בצ'ילה ב-2019 ו-2020** (14 באוקטובר 2019 – עד היום) – רצף של מחאות אזרחיות על רקע כלכלי ברחבי צ'ילה. המחאות החלו בחודש אוקטובר על רקע הכוונה לייקר את מחירי התחבורה הציבורית וכנגד יוקר המחיה. ב-25 באוקטובר הפגינו מיליון אזרחי המדינה בעיר הבירה סנטיאגו. במהומות נהרגו 19 בני אדם, כ-2,400 נפצעו וכ-5,000 אזרחים נעצרו.
***המחאות בעיראק (2020-2019)** (1 באוקטובר 2019–2020) – סדרה של מחאות בתגובה ל[[שחיתות שלטונית|שחיתות]], [[אבטלה]] ו[[שירות ציבורי|שירותים ציבוריים]] לא יעילים במדינה, לפני שהסלימו לקריאות להפיל את ממשל ולעצור את ההתערבות ה[[איראן|איראנית]] בעיראק.
* **המחאות בלבנון ב-2019 ו-2020** (17 באוקטובר 2019–2020) – סדרה של מחאות ברחבי לבנון בתגובה לכישלונה של הממשלה למצוא פתרונות למשבר הכלכלי במדינה בשנה שקדמה להן.
* **מחאות ג'ורג' פלויד** (מאי 2020) – בעקבות מותו של ג'ורג' פלויד, אזרח אפרו-אמריקני, בידי שוטר ב[[מיניאפוליס]], החלו הפגנות רבות כנגד האלימות המשטרתית לכאורה, שהדרדרו להפרות סדר ומהומות אלימות. ההפגנות התפשטו ברחבי [[ארצות הברית]], ומשם – לרחבי העולם.
* **ההסתערות על הקפיטול** (6 בינואר 2021) – מפגינים תומכי נשיא ארצות הברית היוצא דונלד טראמפ הסתערו על בניין הקפיטול בוושינגטון הבירה, בניסיון לשבש את אישור קולות חבר האלקטורים בידי [[הקונגרס של ארצות הברית]], לאחר נאום מחאה של טראמפ על תוצאות [[הבחירות לנשיאות ארצות הברית 2020|הבחירות לנשיאות ארצות הברית]].
* **מחאת החקלאים בהודו** (2020–2021) – מחאת החקלאים ב[[הודו]] הייתה [[מחאה]] נגד שלושה חוקים שנחקקו בפרלמנט של הודו בספטמבר 2020. לדברי החקלאים, חוקים אלו מיטיבים עם תאגידים גדולים ופוגעים בחקלאים. לדברי הממשלה החוקים נועדו להקל על מכירות סיטונאיות של תוצרת חקלאית. ראש [[ממשלת הודו]] [[נרנדרה מודי]] הודיע שהחוקים יבוטלו.
* **ההפגנות באיראן 2022–2023** (16 בספטמבר 2022 – 2023) – בעקבות [[פרשת מותה של מהסא אמיני|מותה של מהסא אמיני]], סטודנטית איראנית, במהלך מעצר משטרתי עקב אי-עטיית [[חג'אב]], החלו [[הפגנה|הפגנות]] רבות נגד ממשלת [[איראן]] וחוקי ה[[שריעה]] המושרשים במדינה. ההפגנות התפשטו בכל רחבי איראן.

<gallery widths="190px" heights="190px" perrow="5">
קובץ:Hong Kong anti-extradition bill protest (48108527758).jpg|[[המחאות בהונג קונג (2019–2020)|המחאות בהונג קונג ב-2019 ו-2020]]
קובץ:Marcha Mas Grande De Chile 2019 Plaza Baquedano Drone.jpg|[[המחאות בצ'ילה (2019–2020)|המחאות בצ'ילה ב-2019 ו-2020]]
קובץ:Saturday_afternoon,_30_May_2020_National_Day_of_Protests_Against_Racism_&_Repression_along_North_Avenue_-_Baltimore_MD_IMG_9686_(49958234446).jpg|[[מחאות ג'ורג' פלויד]], 30 במאי 2020
קובץ:DC Capitol Storming IMG 7965.jpg|[[ההסתערות על הקפיטול (2021)|ההסתערות על הקפיטול]], 6 בינואר 2021
</gallery>

===תופעות בין-לאומיות===
* **הכרה בנישואים של זוגות מאותו המין**:  (2020) •  (2022) •  (2022) •  (2022) •  (2022) •  (2022) •  (2023) •  (2024) •  (2024) •  (2025) •  (2025)

==התנקשויות==
[[קובץ:Shinzō Abe Official (cropped 2).jpg|140px|ממוזער|שינזו אבה]]
[[קובץ:Sayyid Nasrallah.jpg|120px|ממוזער|חסן נסראללה]]
ההתנקשויות וניסיונות ההתנקשות הבולטים ביותר במהלך העשור (לא בהכרח רק רציחות פוליטיות):
* **קאסם סולימאני** (3 בינואר 2020) – גנרל-לוטננט איראני, אשר שימש כמפקד [[כוח קודס]], הכוח האחראי לפעילות [[משמרות המהפכה האסלאמית]] מחוץ לגבולות איראן, נהרג במתקפה אווירית של צבא ארצות הברית בנמל התעופה הבין-לאומי של בגדאד. במתקפה נהרגו עוד 7 אנשים, בהם גם המפקד העיראקי-איראני [[אבו מהדי אל-מוהנדס]], שעמד בראש [[אל-חשד א-שעבי]] (כוחות ההתגייסות העממית).
* **מוחסן פח'רי-זאדה** (27 בנובמבר 2020) – ראש [[תוכנית הגרעין האיראנית]], [[ההתנקשות במוחסן פח'רי-זאדה|חוסל]] במארב שבוצע נגד השיירה בה נסע.
* **אידריס דבי** (20 באפריל 2021) – נשיא צ'אד, נהרג בעת שפיקד על כוחות צבא שנלחמו בכוחות המורדים.
* **ז'ובנל מואיז** (7 ביולי 2021) – [[נשיא האיטי]], [[רצח ז'ובנל מואיז|נרצח במעונו הפרטי]] על ידי קבוצה של תוקפים אלמונים.
* **מוסטפא אל-כאזמי** (7 בנובמבר 2021) – [[ראש ממשלת עיראק]], ניצל מהתנקשות באמצעות מתקפת מל"טים ממולכדים על ביתו בבגדאד.
* **שינזו אבה** (8 ביולי 2022) – [[ראש ממשלת יפן]] לשעבר, נורה פעמיים בעת שנשא נאום בחירות בעיר [[נארה]] שביפן. אבה נפצע באורח אנוש ומת מפצעיו זמן קצר לאחר מכן.
* **איימן א-זוואהירי** (31 ביולי 2022) – מנהיג אל-קאעידה, נהרג במתקפה אווירית אשר בוצעה בקאבול שבאפגניסטן על ידי סוכנות הביון האמריקנית.
* **סלמאן רושדי** (12 באוגוסט 2022) – סופר בריטי ממוצא הודי. נדקר מספר פעמים במכון צ'וטקווה שבמדינת ניו יורק, לאחר שהתוקף הסתער על הבמה, דקר אותו מספר פעמים ופצעו באורח קשה.
* **יבגני פריגוז'ין** (23 באוגוסט 2023) – כחודשיים לאחר [[מרד קבוצת וגנר|ניסיון המרד של כוח וגנר]] האוליגרך הרוסי ומייסד [[קבוצת וגנר]] [[יבגני פריגוז'ין]] נהרג [[התרסקות המטוס בטבר|בהתרסקות מטוס מסתורית ברוסיה]] יחד עם בכירים אחרים בכוח וגנר. להערכת גורמים רשמיים במערב המטוס הופל על ידי [[הכוחות המזוינים של הפדרציה הרוסית|הכוחות הרוסיים]].
* **וולודימיר זלנסקי** (23 במרץ 2024) – נשיא אוקראינה אשר נסע בשיירה יחד עם ראש ממשלת יוון [[קיריאקוס מיצוטאקיס]] בעיר [[אודסה]] ניצל מהתנקשות בחייו כאשר מתקפת הטילים הרוסים ששוגרו לעבר השיירה הרגו לפחות חמישה בני אדם.
* **סאלח אל-עארורי** (2 בינואר 2024) – מנהיג [[חמאס]] ביהודה ושומרון נהרג בתקיפה ישראלית ב[[ביירות]].
* **מוחמד רזא זאהדי** (1 באפריל 2024) – מפקד [[כוח קודס]] ב[[סוריה]] וב[[לבנון]] נהרג בתקיפה של חיל האוויר הישראלי סמוך לשגרירות איראן בדמשק.
* **רוברט פיצו** (15 במאי 2024) – [[ניסיון ההתנקשות ברוברט פיצו|ניסיון ההתנקשות כושל]] ב[[ראש ממשלת סלובקיה]], ש[[טראומה גופנית|נפצע]] קשה.
* **דונלד טראמפ** (13 ביולי 2024) – [[ניסיון ההתנקשות בדונלד טראמפ בפנסילבניה (יולי 2024)|ניסיון ההתנקשות בדונלד טראמפ]] במהלך עצרת [[הבחירות לנשיאות ארצות הברית 2024|בחירות]] בפנסילבניה. טראמפ נפצע קל מהירי.
* **מוחמד דף** (13 ביולי 2024) – המפקד הצבאי של חמאס ברצועת עזה. [[ההתנקשות במוחמד דף|נהרג בסיכול ממוקד]] על ידי חיל האוויר הישראלי במוואסי.
* **אסמאעיל הנייה** (31 ביולי 2024) – ראש [[הלשכה המדינית של חמאס]], [[ההתנקשות באסמאעיל הנייה|חוסל]] בדירתו ב[[טהראן]] יחד עם שומר ראשו, לאחר שהשתתף ב[[השבעה לתפקיד|השבעתו]] של [[מסעוד פזשכיאן|נשיא איראן הנכנס]].
* **איבראהים עקיל** (20 בספטמבר 2024) – מספר שתיים בארגון הטרור [[חזבאללה]] ורמטכ״ל הארגון בפועל חוסל בתקיפה של חיל האוויר הישראלי שלושה ימים לאחר שנפצע ב[[התפוצצות זימוניות חזבאללה|מתקפת הביפרים]].
* **חסן נסראללה** (27 בספטמבר 2024) – ראש ארגון הטרור [[חזבאללה]] חוסל ב[[תקיפה אווירית|תקיפה]] של [[חיל האוויר הישראלי]] שבוצעה במפקדת חזבאללה ברובע דאחייה שבביירות במהלך מבצע "[[מבצע סדר חדש|סדר חדש]]".
* **האשם ספי א-דין** (4 באוקטובר 2024) מחליפו של נסראללה ומזכ״ל חזבאללה החדש חוסל שבוע אחרי מינויו לתפקיד.
* **יחיא סנוואר** (16 באוקטובר 2024) – מנהיג חמאס ברצועת עזה, אדריכל [[טבח שבעה באוקטובר]], משוחרר [[עסקת שליט]], [[הריגת יחיא סינוואר|נהרג]] בהיתקלות עם כוחות [[צבא הגנה לישראל|צה"ל]] במהלך [[מלחמת חרבות ברזל]].
* **מוחמד סינוואר** (13 במאי 2025) – מנהיג חמאס ברצועת עזה לאחר מותו של יחיא סינוואר, פיקד על חלק נרחב מ[[טבח שבעה באוקטובר]]. נהרג בתקיפה של חיל האוויר הישראלי ב[[בית החולים האירופי ברצועת עזה]].
* **מוחמד באקרי**, ראש [[המטה הכללי של הכוחות המזוינים של איראן|המטה הכללי של הכוחות המזוינים]], ו**חוסיין סלאמי**, מפקד [[משמרות המהפכה האסלאמית]]. נהרג במכת הפתיחה של [[מבצע עם כלביא]] (13 ביוני 2025).
* [[אחמד א-רהווי|**אחמד ע'אלב א-רהווי**]] (28 באוגוסט 2025) – ראש ממשלת ה[[חות'ים]] בתימן. נהרג בתקיפה של חיל האוויר הישראלי שבוצעה על ווילה בצנעא, במהלך [[מבצע טיפת מזל]].
* **ח'ליל אל-חיה, זאהר ג'בארין, מוחמד דרוויש, מוסא אבו מרזוק, ניזאר עוודאללה, ראזי חמד, חוסאם בדראן וטאהר א-נונו** (9 בספטמבר 2025) – מנהיגות ארגון הטרור [[חמאס]], ניצלו מניסיון התנקשות במסגרת [[מבצע פסגת האש]].
* **צ'ארלי קירק** (10 בספטמבר 2025) – פעיל פרו-ישראלי אמריקאי ובין הפעילים הכי ידועים בימין האמריקאי. נרצח ב[[ההתנקשות בצ'ארלי קירק|התנקשות]] על ידי אקטיביסט.
* [[עלי ח'אמנאי|**עלי ח'אמינאי**]] – (28 בפברואר 2026) המנהיג העליון של [[איראן]] חוסל בתקיפה אמריקנית ישראלית ביומו הראשון של [[מבצע שאגת הארי]].
* צמרת הפיקוד של איראן, **עזיז נסירזאדה**, **מוחמד פאכפור** (28 בפברואר 2026) ובהמשך גם **עלי לאריג'אני** (17 במרץ 2026), חוסלו במהלך [[מבצע שאגת הארי]].
* **ע'ולאם רזא סולימאני** – (17 במרץ 2026) מפקד כוחות ה[[בסיג']] חוסל בתקיפה של חיל האוויר הישראלי במהלך [[מבצע שאגת הארי]].

== סכסוכים פנימיים ותמורות פוליטיות ==
עשור זה ממשיך מגמה של התחזקות הלגיטמיות הציבורית של מפלגות [[ימין רדיקלי|ימין קיצוניות]], לאחר עשורים שבהם נחשבו מנודות מהזירה הפוליטית, בשל הלקחים הטראומטיים של [[מלחמת העולם השנייה]], והקשרים בין חלק ממפלגות אלו ל[[מדינות הציר]]. הן עברו תהליך נירמול בשיח הציבורי וחלקן ניסו לרכך את תדמיתן.

לצד זאת, אם בחציו האחרון של העשור הקודם התחזקו פוליטית מספר מנהיגים ברחבי העולם שאימצו מאפיינים של [[פופוליזם|פופוליזם פוליטי]], הרי שבסבבי בחירות של ראשית העשור הפסידו או נחלשו כמה מנהיגים המזוהים עם הפופוליזם. בשנים אלו, ב[[צ'כיה]] הפסיד [[אנדריי באביש]] בבחירות; ב[[ארצות הברית]] הפסיד [[דונלד טראמפ]]. [[ויקטור אורבן]] מ[[הונגריה]] ו[[ז'איר בולסונארו]] מ[[ברזיל]] נחלשו פוליטית על רקע [[אינפלציה]] גואה וגורמים נוספים. במקביל, סיעות שזוהו עם הפופוליזם בעיני חלק מהציבור סיכמו להדק את שיתוף הפעולה ב[[הפרלמנט האירופי|פרלמנט האירופי]]. גודלו של הזרם הפופוליסטי ומידת השפעתו שנויים במחלוקת, בעיקר בשל הגדרתו המעורפלת.

===באירופה ===
* **פרישת הממלכה המאוחדת מהאיחוד האירופי** – תהליך שהסתיים ב-[[31 בדצמבר]] [[2020]] כאשר נחתם הסכם סחר בין הצדדים לאחר משא ונתן ארוך. [[בריטניה]] הפסיקה להיות כפופה למוסדות [[האיחוד האירופי]] ולחוקיו.
* [[הסכסוך האוקראיני-רוסי]] הסלים בעקבות [[פלישת רוסיה לאוקראינה]] לאחר [[המשבר האוקראיני-רוסי (2021–2022)|המשבר האוקראיני-רוסי]]. הוטלו סנקציות על רוסיה. היבשת התמודדה עם משבר אנרגיה ואינפלציה אשר עשוי היה להשפיע על הפוליטיקה ביבשת.

===באפריקה===
* בתחילת העשור היו כמה [[הפיכה|הפיכות]] ביבשת. כוחות צבא השתלטו על השלטון ב[[בורקינה פאסו]], ב[[מאלי]], ב[[גינאה]] ב[[צ'אד]] ב[[ניז'ר]] וב[[גבון]]. [[ההפיכה הצבאית בסודאן (2021)]] גרמה להסכם בין הצבא לראש הממשלה [[עבדאללה חמדוכ]], שהיה ב[[מעצר בית]], על כינון ממשלה [[טכנוקרטיה|טכנוקרטית]] עד לסיום תקופת המעבר.

===באמריקה===
[[קובץ:House of Representatives Votes to Adopt the Articles of Impeachment Against Donald Trump.jpg|280px|ממוזער|ב-5 בפברואר 2020 [[נשיא ארצות הברית]], [[דונלד טראמפ]] זוכה משני האישומים ב[[הליך ההדחה של דונלד טראמפ (2019–2020)|משפט ההדחה]] בתום [[הצבעה]] שנערכה ב[[הסנאט של ארצות הברית|סנאט]]]]
*[[הליך ההדחה של דונלד טראמפ (2019–2020)|**משפט ההדחה של דונלד טראמפ**]] – תהליך ההדחה של דונלד טראמפ, הנשיא ה-45 של ארצות הברית, החל ב-18 בדצמבר 2019, כאשר הרוב הדמוקרטי ב[[בית הנבחרים של ארצות הברית]] החליט לפתוח בהליך ההדחה של הנשיא מתפקידו בטענות בדבר ניצול סמכות לרעה ושיבוש עבודת הקונגרס. ההדחה של הנשיא החלה לאחר שבחקירה רשמית של בית הנבחרים התגלה שטראמפ ביקש מנשיא אוקראינה לבדוק את פיטורי התובע האוקראיני לפי דרישתו של [[ג'ו ביידן]] ואת עניינו של בנו של ביידן שהועסק בחברה אוקראינית בעת שביידן היה סגן נשיא. בחקירה עלה שממשל טראמפ עיכב ל-55 ימים את הסיוע הכספי לאוקראינה, והדמוקרטים טענו כי זה נעשה במטרה להשפיע על החלטת ממשלת אוקראינה להכריז על חקירה נגד יריבו הדמוקרטי המוביל, ג'ו ביידן, וכן טענו כי שיבש מהלכי חקירה כשהורה לפקידי הממשל שלו להתעלם מזימונים להגשת מסמכים ולהעיד, בטענה לחיסיון. הדיונים בדבר הליך ההדחה בבית הנבחרים נמשכו מספטמבר עד נובמבר 2019, בעקבות [[תלונה]] שנתקבלה בידי [[חושף שחיתות]], אודות תוכן השיחה עם [[נשיא אוקראינה]]. בהצבעה בבית הנבחרים תמכו כמעט כל הדמוקרטים, והתנגדו לה כל הרפובליקנים ושניים מהדמוקרטים. בכך הפך טראמפ לנשיא השלישי בהיסטוריה של ארצות הברית שבית הנבחרים אישר פתיחת הליך של הדחתו (לאחר [[אנדרו ג'ונסון]] וביל קלינטון), ולראשונה זה נעשה בלי תמיכה של חברים ממפלגתו של הנשיא. במשפט שהתנהל בסאנט, זוכה הנשיא.
***הליך ההדחה של דונלד טראמפ ב-2021** (או **הליך ההדחה השני של דונלד טראמפ**) – הליך פוליטי משפטי שהחל בעקבות [[ההסתערות על הקפיטול (2021)|ההסתערות על הקפיטול]]. בהליך זה, [[הליך הדחה בארצות הברית|הודח]] [[דונלד טראמפ]], [[נשיא ארצות הברית|נשיאהּ]] ה-45 של [[ארצות הברית]], בפעם השנייה על ידי בית הנבחרים האמריקאי של [[הקונגרס ה-117 של ארצות הברית]] ב-[[13 בינואר]] [[2021]], שבוע ימים בטרם תום נשיאותו. בית הנבחרים, בשליטה של המפלגה היריבה, [[המפלגה הדמוקרטית]], אימץ סעיף הדחה בודד: [[המרדה|הסתה להתקוממות]]. טראמפ הוא נשיא ארצות הברית היחיד (כמו גם נושא משרה פדרלית כלשהי) שהודח פעמיים על ידי בית הנבחרים, וגם היחיד שזוכה פעמיים במשפט ההדחה בסנאט, כאשר גם [[הליך ההדחה של דונלד טראמפ (2019–2020)|הליך ההדחה הקודם]] התקיים בזיכוי בסנאט בפברואר [[2020]]. הרקע להליך ההדחה השני במספר של טראמפ, הוא ניסיונו של טראמפ לערער על תוצאות [[הבחירות לנשיאות ארצות הברית 2020]] בו הפסיד לג'ו ביידן. בסעיפי ההדחה הוזכרו, בין היתר, [[שיחת הטלפון טראמפ–רפנספרגר]] , וכן טענות על הסתה להסתערות מצד טראמפ על [[קומפלקס הקפיטול של ארצות הברית|מתחם הקפיטול]] שבוע קודם לכן. מליאת בית הנבחרים מצביעה בעד סעיף ההדחה נגד טראמפ, 13 בינואר 2021 ב-11 בינואר 2021, 5 ימים בלבד אחרי אירועי הקפיטול, הוצג סעיף ההדחה בפני מליאת הנבחרים, בו הואשם טראמפ ב"הסתה להתקוממות נגד [[הממשלה הפדרלית של ארצות הברית]] ופעולות בלתי-חוקיות ב[[הקפיטול|קפיטול]]". סעיף ההדחה הוצג תחת חסותם של למעלה מ-200 חברי בית הנבחרים. [[משפט ההדחה השני של דונלד טראמפ|משפט ההדחה בסנאט]] הסתיים כמו קודמו, בזיכויו של טראמפ.
*ג'ו ביידן החל לכהן כנשיא ארצות הברית ב-20 בינואר 2021
*בתחילת העשור, התחזק [[שמאל (פוליטיקה)|השמאל הפוליטי]] ב[[אמריקה הלטינית]]. [[צ'ילה]], [[פרו]] ו[[הונדורס]] בחרו כולן נשיאים מהשמאל ב-2021 וגם [[ברזיל]] ו[[קולומביה]] ב-2022. עם ניצחונו של [[לואיז אינסיו דה סילבה]] בבחירות לנשיאות, שבע הארצות הגדולות ביותר ביבשת עמדו להישלט בידי השמאל, בפעם הראשונה מאז ומעולם.
***הפלישה לקונגרס הברזילאי**
***משאל העם בוונצואלה (2023)**

===במזרח התיכון===
אירועי [[האביב הערבי]] שהחלו בתחילת העשור הקודם המשיכו להשפיע על המזרח התיכון גם בעשור זה.
* **מלחמת האזרחים בסוריה** (15 במרץ 2011 – עד היום) – סדרה של הפגנות אלימות ועימותים של האוכלוסייה ה[[סונים|סונית]] המהווה את רוב אוכלוסיית [[סוריה]] אל מול המיעוט ה[[עלווים|עלווי]] השולט, נגד ההגמוניה של [[מפלגת הבעת']] השולטת בסוריה מאז [[1963]] והידרדר ל[[מלחמת אחים]] בה הצבא הסורי טובח בעשרות אלפי מפגינים בעזרת [[טנקים]] [[מסוק קרב|מסוקי קרב]], [[נגמ"ש]]ים ואף [[ספינת מלחמה|ספינות מלחמה]]. על אף זאת מתגלה כמות לא מבוטלת של עריקים מ[[הצבא הסורי]] של [[בשאר אל-אסד]] ואף מקרים שמפגינים חמושים רוצחים חיילים ושוטרים סורים. נרשמו יותר מ-210,000 הרוגים בהתקוממות. מתקפת פתע שיזמו המורדים בסוף 2024 הסתימה ב[[נפילת משטר אל-אסד]].
* **מלחמת האזרחים בתימן** (2015 עד היום) – מלחמת אזרחים המתחוללת בתימן אשר החלה ב-2015, בעקבות [[ההפיכה החות'ית בתימן]]. ממשלת תימן האשימה את איראן בהכוונת המרידה ובמימונה.
* **התקוממות דאעש בעיראק** (2017 – עד היום) – התקוממות בעצימות נמוכה. ההתקוממות החלה בחודש דצמבר 2017 לאחר שארגון הטרור המדינה האסלאמית (דאעש) איבד את השליטה הטריטוריאלית שלו בשטחים שכבש בעיראק במהלך מלחמת האזרחים בשנים 2013–2017. דאעש וארגון הטרור "ברית הדגלים הלבנים" (שהוא חלק מארגון אנסאר אל-אסלאם) נלחמו נגד צבא עיראק (שמגובה על ידי ארצות הברית ועל ידי מדינות אחרות שמשתתפות בהתערבות הבין-לאומית נגד המדינה האסלאמית) ונגד מליציות שיעיות במדינה הנתמכות על ידי איראן.
* **הסכמי אברהם** (15 בספטמבר 2020) – ישראל חותמת על הסכמי נורמליזציה עם [[איחוד האמירויות הערביות]] ו[[בחריין]], בבית הלבן בוושינגטון.
* **מבצע שומר החומות והמהומות בישראל (2021)** – מבצע צבאי נרחב בחודש מאי [[2021]] של ישראל ב[[רצועת עזה]].
* **מלחמת חרבות ברזל**

==כלכלה==

[[קובץ:Krach 2020 CAC40 & Dow Jones.jpg|170px|ממוזער|מדד הדאו ג'ונס ומדד ה-CAC 40 בין ינואר 2020 עד אפריל 2020]]
* **מיתון הקורונה** – [[מגפת הקורונה]], שהחלה ב[[הרפובליקה העממית של סין|סין]] בשנת [[2019]] שיתקה כלכלתן של מדינות רבות והשפיעה על המשבר הכלכלי העולמי. במקביל, התקימה [[מלחמת מחירי הנפט בין ערב הסעודית לרוסיה (2020)|מלחמת מחירי הנפט בין ערב הסעודית לרוסיה]].
* **משבר שרשרת האספקה**
* **שיקום חלקי ועליה באינפליציה** – בחודשים הראשונים של [[2021]], בזכות [[חיסון נגד COVID-19|ההתחסנות]], בוטלו הסגרים והמגבלות המחמירות שהוטלו בזמן המגפה ברוב [[העולם המערבי]]. רוב המדינות לא ביטלו את כל המגבלות, אבל החזירו לפעילות את רוב ענפי הכלכלה, או את כולם. אבל העולם העסקי היה צריך זמן להתאושש מהמכות שספג במשבר, ורמת האבטלה הייתה גבוהה יותר מאשר ב-2019 כמעט בכל מקום. שוק העבודה לא חזר לקדמותו במלואו והיו ש[[עבודה מרחוק|עבדו מהבית]] בחלק מהזמן. בנוסף, חל זינוק בביקוש למוצרים מסוימים ופגיעה בשרשראות אספקה, וכן עלתה ה[[אינפלציה]]. ניתוחים מתחילת 2022 הצביעו על פערים בשיקום הכלכלה בין [[מדינה מפותחת|המדינות המפותחות]] ל[[מדינה מתפתחת|מדינות המתפתחות]]. בתחילת 2022, היו שיבושים והיעדרויות בשל עליה חדה בהדבקה. [[מלחמת רוסיה–אוקראינה]] תרמה גם היא למצב האינפלציוני.
* **ירידה באינפלציה** – בעקבות העלאת הריבית

===התרחשויות כלכליות נוספות===
**חברות בולטות שהוקמו בעשור זה:** [[Temu]] (2022), [[תאגיד אקס]] (2023).

==חברה==
===ההשפעות החברתיות של מגפת הקורונה===

במהלך השנים הראשונות של העשור בחלק גדול ממדינות העולם הרשויות קבעו שהציבור חייב להישאר בבית על מנת לבלום ככל הניתן את ההתפשטות המואצת של הנגיף. כתוצאה מכך באותה התקופה חל שינוי מהותי באינטראקציות החברתיות שהתקיימו בין בני אדם בכל רחבי העולם, כאשר במקרים רבים המפגשים החברתיים שהתקיימו באותה התקופה היו מפגשים וירטואליים שהתקיימו במסגרת [[שיחת וידאו|שיחות וידאו]], כחלופה למפגשים פנים אל פנים. ההכרה בחשיבות של מציאת תחליפים למפגשי פנים אל פנים הוגדרו באותה העת כבעלי חשיבות גבוהה ל[[בריאות הנפש]] במהלך המשבר.

במהלך המגפה התגלה שהאוכלוסייה בעלת רמת ההכנסה הנמוכה יותר בחברה הושפעה יותר מהמגפה. הן בעיר [[ניו יורק]] והן ב[[ברצלונה]] הנגיף השפיע באופן לא פרופורציונלי בשכונות בהן ההכנסה הממוצעת היא נמוכה. אחת מההשערות לכך היא שהמשפחות במשקי בית בעלי הכנסה נמוכה נוטות לעיתים רבות יותר לחיות בצפיפות גדולה יותר בדירותיהם, ולעבוד בעבודות בהם הם נפגשים פנים אל פנים עם כמות גדולה בהרבה של אנשים, כמו עבודה ב[[סופרמרקט]], ועל כן הם היו בסכנה גבוה יותר להיחשף לנגיף. באופן פרדוקסלי, אותן העבודות הוגדרו על ידי הרשויות כעבודות חיוניות במהלך המשבר.

המגפה הממושכת הובילה לחשש מעלייה פוטנציאלית בכמות ההתאבדויות בשל ה[[בידוד חברתי|בידוד החברתי]], בשל האבטלה, ובשל המתח שנבע מקשיים כלכליים. במדינות רבות דווח על עלייה במקרי ה[[אלימות במשפחה]] וסכסוכים בין בני זוג אשר יוחסה להשפעות של מגפת הקורונה. חוסר הביטחון הכלכלי, המתח הגובר, וחוסר הודאות לגבי העתיד הובילו במקרים רבים לעלייה במקרים של תוקפנות ו/או סכסוכים כאשר זוגות נאלצו לשהות תקופות ממושכות יחד בבתיהם.

===אוכלוסיית העולם===
* [[אוכלוסיית העולם]] הגיעה בשנת 2022 ל-8 מיליארד איש. אם יימשך קצב הגידול מהעשור הקודם, עד סוף העשור אוכלוסיית העולם צפויה להגיע ל-8.5 מיליארד איש.
* במהלך 2023 [[הודו]] עקפה את [[הרפובליקה העממית של סין]] כאשר היא הפכה למדינה המאוכלסת ביותר בכדור הארץ

==סביבה==
העשור נפתח על רקע עיסוק בין-לאומי שוטף בנושא ה[[איכות הסביבה|סביבה]], ובניסיונות לגבש מדיניות עולמית לניהול מכסות [[גז חממה|פליטות פחמן]] והיבטים סביבתיים נוספים. בסוף 2019 קבעה [[אמנת המסגרת של האו"ם לשינוי האקלים]] ועידה בין-לאומית שעתידה להתקיים בנובמבר 2020 ב[[גלאזגו]] (ונדחתה לשנת 2021), ובה ינסו המדינות לגבש הסכמה עולמית בנושא. עם פתיחת העשור בוחנות מדינות העולם את המשך מדיניותן בנושא זה.

ב[[ועידת האומות המאוחדות לשינוי אקלים (2021)|וועידת האומות המאוחדות לשינוי אקלים (2021)]] הושגו סיכומים לגבי המשך העשור. מדיניות בנושאי פליטות משפיעה למשל על תדירותם של אירועים אקלימים קיצוניים (שחלקם גורמים לאסונות טבע).

==אסונות==
===מגפת הקורונה===
[[קובץ:Timeline of daily new confirmed COVID-19 deaths worldwide.svg|280px|ממוזער|מספר מקרי המוות החדשים המאומתים שהתרחשו ברחבי העולם מדי יום כתוצאה מ[[מגפת הקורונה]] בין ינואר 2020 למאי 2023. בסך הכול היו מעל ל-7 מיליון מקרי מוות מאומתים כתוצאה מהנגיף אף על פי שלפי הערכות היו בין 17.5 ל-31.4 מיליון מקרי מוות כתוצאה מהנגיף]]
[[קובץ:Novel Coronavirus SARS-CoV-2.jpg|180px|ממוזער|נגיף הקורונה כפי שהוא נצפה תחת מיקרוסקופ אלקטרונים, 12 בפברואר 2020]]
סוף שנת 2019 פרצה **מגפת הקורונה** ברחבי העולם. ההתפרצות של הנגיף זוהתה בתחילה בעיר [[ווהאן]] שבסין והנגיף התפשט בהמשך לאזורים אחרים באסיה ובתחילת 2020 התפשט בכל רחבי העולם. ב-11 במרץ 2020 הגדיר [[ארגון הבריאות העולמי]] את [[מחלת נגיף קורונה 2019]] כ[[מגפה]]

הנגיף התפשט בכל העולם ודרש אמצעי תגובה מגוונים כמו שימוש ב[[ריחוק חברתי]] ו[[פיתוח תרופות וחיסונים למחלת COVID-19|פיתוח תרופות וחיסונים]]. אמצעים אלה סייעו לצמצם הדבקה או להקטין את נזקי המחלה. האמצעים הקיימים ואופי [[SARS-CoV-2#מוטציות עיקריות|זני הגניף שהתפתחו]] גרמו לתגובה מותאמת.

אישים בולטים בעולם שמתו ממגפת הקורונה במהלך העשור כוללים בין היתר את [[מזכיר המדינה של ארצות הברית]] לשעבר [[קולין פאוול]], איש העסקים האמריקאי [[הרמן קיין]], המתמטיקאי הבריטי [[ג'ון הורטון קונוויי]], המנחה האמריקני [[לארי קינג]], הזמר האמריקני [[מיט לוף]], והקומיקאי היפני [[קן שימורה]].

===אסונות ידי אדם===
* 8 בינואר 2020 – [[טיסה 752 של יוקריין אינטרנשיונל איירליינס]] מתרסקת דקות לאחר המראתה מ[[נמל התעופה הבין-לאומי האימאם חומייני]] ב[[טהראן]], כתוצאה מפגיעת טיל איראני ששוגר בטעות. כל 176 הנוסעים ואנשי הצוות שהיו על המטוס נספו.
* 4 באוגוסט 2020 – **הפיצוץ בנמל ביירות** – כ-190 איש נספים, למעלה מ-6,000 פצועים ונעדרים רבים כתוצאה מפיצוץ ענק המתרחש במחסן הזיקוקים בנמל [[ביירות]], בירת [[לבנון]].

===אסונות טבע===
***גל השריפות באוסטרליה (2019–2020)** הוא גל [[שרפת יער|שרפות יער]] מאסיביות שהחלו ב[[יער]]ות [[אוסטרליה]] והתפשט לאזורים מיושבים, בעיקר בדרום-מזרח המדינה. היקף השריפות גבוה משמעותית מהממוצע בעונת ה[[בצורת]] השנתית, הנמשכת מדצמבר עד מרץ, בקיץ באוסטרליה.
* **רעידת האדמה באלזי (2020)** הייתה [[רעידת אדמה]] שהתרחשה ב-[[24 בינואר]] [[2020]] ברעידת אדמה זו, שהייתה בעוצמה של 6.7 ב[[סולם מגניטודה לפי מומנט]], נהרגו לפחות 41 אנשים ולפחות 1,607 אנשים נפצעו
***רעידת האדמה בהאיטי (2021)** הייתה [[רעידת אדמה]] שהתרחשה ב-[[14 באוגוסט]] [[2021]] ברעידת אדמה זו, שהייתה בעוצמה של 7.2 ב[[סולם מגניטודה לפי מומנט]], נהרגו 2,207 איש ונפצעו לפחות 12,300 איש.
***התפרצות הר הגעש הונגה טונגה (2022)** אירעה ב-[[15 בינואר]] [[2022]]. ההתפרצות יצרה ענן אפר, גז וקיטור שהגיע לגובה 20 קילומטרים. [[הסקר הגאולוגי של ארצות הברית]] העריך שההתפרצות גרמה לרעידת אדמה בעוצמה של 5.8 שבעקבותיה נוצרו גלי [[צונאמי]] ב[[טונגה]], ב[[פיג'י]], [[ונואטו]] וב[[סמואה האמריקנית]]. הגלים הגיעו בשיאם לגובה של 1.5-1 מטרים. גלים גבוהים נצפו גם ב[[קליפורניה]] ובחופי [[אמריקה הדרומית|דרום אמריקה]] ומספר יישובים פונו בדרום [[יפן]].

===אסונות תעופה===
* 8 בינואר 2020 – [[טיסה 752 של יוקריין אינטרנשיונל איירליינס]] התרסקה דקות אחדות לאחר המראתה מנמל התעופה הבין-לאומי האימאם חומייני בטהראן בירת איראן כשעל סיפונה 176 נוסעים ואנשי צוות, שנספו כולם. המטוס התרסק כתוצאה מפגיעת טיל קרקע-אוויר איראני, ששוגר בטעות.
* 22 במאי 2020 – [[טיסה 8303 של פקיסטן אינטרנשיונל איירליינס]] התרסקה בעת שהייתה בדרכה מנמל התעופה הבין-לאומי אלמא איקבאל בלאהור לנמל התעופה הבין-לאומי ג'ינה בקראצ'י שבפקיסטן. המטוס התרסק קילומטרים ספורים ממסלול הנחיתה בקראצ'י לתוך אזור מגורים בפרברי העיר, לאחר ניסיון כושל לנחיתת חירום. 97 אנשים מתוך 91 הנוסעים ו-8 אנשי צוות נהרגו בהתרסקות.
* 4 ביולי 2021 – [[התרסקות מטוס חיל האוויר של הפיליפינים (2021)|מטוס מסוג לוקהיד C-130 הרקולס של חיל האוויר הפיליפיני]] התרסק לאחר ניסיון נחיתה בנמל התעופה ג'ולו בפיליפינים. בתאונה נספו 50 נוסעים, מתוכם 47 שהיו על המטוס, ושלושה נוספים שהיו על הקרקע.
* 9 בינואר 2021 – [[טיסה 182 של סריוויג'איה אייר]] התרסקה ארבע דקות לאחר ההמראה בעת שהייתה בדרכה מנמל התעופה הבין-לאומי סוקרנו-האטה שבג'קרטה, אינדונזיה, לנמל התעופה הבין-לאומי סופאדיו שבפונטיאנק, אינדונזיה. בתאונה נספו כל 62 הנוסעים ואנשי הצוות על המטוס.
* 21 במרץ 2022 – [[טיסה 5735 של צ'יינה איסטרן איירליינס]] התרסקה בעת שהייתה בדרכה מקונמינג לגואנגג'ואו אשר ברפובליקה העממית של סין. בתאונה נספו כל 132 הנוסעים ואנשי הצוות על המטוס.
* 15 בינואר 2023 – [[טיסה 691 של יטי איירליינס]] התרסקה בעת שהייתה בדרכה מנמל התעופה הבין-לאומי טריבהוואן בקטמנדו, בירת נפאל, לנמל התעופה הבין-לאומי של פוקהרה, גם היא בנפאל. בתאונה נספו כל 72 הנוסעים ואנשי הצוות על המטוס.

===אסונות תחבורה ימית===
* 21 באפריל 2021 – הצוללת [[KRI ננגלה]] של הצי האינדונזי טבעה באוקיינוס ההודי סמוך לאי באלי. באסון נספו 53 אנשי הצוות שהיו על סיפון הצוללת.
* 26 בפברואר 2023 – [[אסון סירת המהגרים בקלבריה|סירה שהובילה מהגרים]]  טבעה בעת שניסה לעגון לחופי העיירה קרוטונה בדרום איטליה. הסירה נשאה כ-200 מהגרים כאשר טבעה, מתוכם לפחות 94 נספו באסון, כולל לפחות 35 ילדים. 81 אנשים הצליחו לשרוד.
* 18 ביוני 2023 – [[טביעת הצוללת טיטאן|הצוללת טיטאן]], אשר הופעלה על ידי חברת OceanGate, אשר יצאה למשימה תיירותית שמטרתה לצפות בשרידי האונייה הטרופה טיטניק, התפוצצה וגרמה למותם המיידי של חמשת הנוסעים על סיפון הצוללת.

===אסונות שאינם טבעיים===
* 24 ביוני 2021 – [[אסון קריסת הבניין בסרפסייד|בניין מגורים בן 12 קומות קרס בפרוור סרפסייד]] אשר במיאמי שבפלורידה. מהריסות הבניין חולצו בהדרגה, במשך כחודש, 98 הרוגים ו-11 פצועים.
* אוגוסט 2023 – [[השרפות בהוואי (2023)|סדרת שרפות במדינת הוואי]] שבארצות הברית גרמו לפינויים המוניים של תושבים ולנזק נרחב, וכן למותם של לפחות 111 בני אדם בעיירה להיינה.
* 26 בספטמבר 2023 – [[השרפה בחתונה בעיראק (2023)|שרפה פרצה באולם האירועים "אל הית'ם"]] בעיר קרקוש בצפון עיראק גרמה למותם של לפחות 114 מאלף המוזמנים שהיו במקום. 150 אנשים נוספים נפצעו באירוע.
* 25 באוקטובר 2023 – [[פיגוע הירי בלואיסטון (2023)|פיגוע הירי בלואיסטון]]: מדריך כלי הירי רוברט ראסל קארד יורה למוות, באמצעות [[רובה סער]], ב-18 בני אדם ופוצע 13 נוספים בעיר לואיסטון שבמדינת מיין אשר בארצות הברית.

==מדע וטכנולוגיה==
[[קובץ:Foldable Smartphones.jpg|שמאל|ממוזער|200px|בתחילת העשור יצאו לשווקים לראשונה הסמארטפונים המתקפלים]]
[[קובץ:Ozempic®_3ml.jpg|שמאל|ממוזער|250px|[[סמגלוטייד]] (שידועה בעיקר בשם אוזמפיק) מאושרת לראשונה על ידי ה-FDA ב-2021 והיא תהפוך בשנים הבאות לאחת מהתרופות הפופולריות ביותר בעולם לאנשים הסובלים מ[[השמנת יתר חולנית]].]]
* בתחילת העשור יצאו לשווקים לראשונה [[טלפון חכם מתקפל|הטלפונים החכמים המתקפלים]].
* ב-30 ביולי 2020 [[נאס"א]] שיגרה למאדים את ה[[רובר (חקר החלל)|רובר]] [[פרסווירנס]] במשימת [[מארס 2020]].
* דפדפנים רבים הסירו לחלוטין את התוסף [[Adobe Flash]] ב-31 בדצמבר 2020.
* מערכת ההפעלה [[Windows 11]] מבית [[מיקרוסופט]] הושקה ב-5 באוקטובר 2021.
* [[טלסקופ החלל ג'יימס ווב]] שוגר לחלל ב-25 בדצמבר 2021 על גבי טיל [[אריאן 5]] מ[[בסיס החלל האירופי קורו]] שב[[גיאנה הצרפתית]].
* במהלך העשור החל השימוש בטכנולוגיית [[5G]] בשוק הסמארטפונים אשר הופכת לנפוצה יותר ויותר.
* ביוני 2021 ה-FDA אישר שהתרופה [[סמגלוטייד]] (שידועה בעיקר בשם אוזמפיק) תינתן בהזרקה במסגרת טיפולים לאנשים הסובלים מ[[השמנת יתר חולנית]]. התרופה תהפוך בשנים הבאות לאחת מהתרופות הפופולריות ביותר בעולם לאנשים הסובלים מהשמנת יתר חולנית.
* ב-11 ביולי 2021 המריאו [[ריצ'רד ברנסון]], שלושה מעובדי חברת [[וירג'ין גלקטיק]] ושני טייסים בטיסת ניסוי של מטוס החלל VSS Unity לגובה של 85.3 ק"מ, ובכך היו לתיירים הראשונים שמגיעים לחלל החיצון בטיסה מסחרית.
* ב-20 ביולי 2021 חברת [[בלו אוריג'ין]] שיגרה לחלל את המשימה המאוישת הראשונה שלה אשר נשאה את מייסד החברה [[ג'ף בזוס]], אחיו, הסטודנט ההולנדי אוליבר דימן (בן 18) והטייס האמריקאי וולי פונק (בן 82) – דימן ופונק הפכו בכך לאדם הצעיר ביותר והאדם המבוגר ביותר שהגיעו לחלל החיצון (השיא של פונק נשבר כ-3 חודשים לאחר מכן כאשר השחקן [[ויליאם שאטנר]] שוגר לחלל החיצון על סיפון טיסה אחרת של חברת בלו אוריג'ין בהיות בן 90).
* [[ניסוי הסטת אסטרואיד כפול]]. הגשושית דארט שוגרה בהצלחה ב-[[24 בנובמבר]] [[2021]] במטרה [[אירועי התנגשות|להתנגש]] ב[[דימורפוס]]. זהו ניסוי הראשון מסוגו בהיסטוריה להסטת אסטרואיד ממסלול.
* ב-23 באוגוסט 2023 הנחתת [[צ'אנדריאן 3]], של [[הארגון ההודי לחקר החלל]], נחתה בהצלחה ליד הקוטב הדרומי של [[הירח]]. הנחיתה היא נקודת ציון חשובה בתוכנית המחקר ההודית, שכן זו הפעם הראשונה שהודו הנחיתה גשושית מסוג נחתת על גוף שמימי והיא המדינה הרביעית בעולם שמשלימה משימה כזו.
* ב-22 בפברואר 2024 לראשונה ב[[היסטוריה של התעופה]] [[חללית לא-מאוישת]] של [[חברה (תאגיד)|חברה מסחרית]] [[נחיתת כלי תעופה חללי|נחתה]] בהצלחה על [[הירח]]. ה[[נחתת (גשושית)|נחתת]] "[[IM-1|אודיסאוס]]" של חברת Intuitive Machines  ה[[ארצות הברית|אמריקנית]] [[שיגור לחלל|שוגרה]] מ[[מרכז החלל קנדי]], ונחתה סמוך ל[[קוטב]] הדרומי  של הירח.

===בינה מלאכותית===
* במהלך העשור חלה התקדמות יוצאת דופן וחסרת תקדים בתחום [[בינה מלאכותית|הבינה המלאכותית]]. פריצות דרך טכנולוגיות הובילו לפיתוח [[מודל שפה גדול|מודלי שפה גדולים]] (LLM) מתוחכמים ביותר, כמו [[ChatGPT]] של חברת [[OpenAI]] ו-[[בארד|Bard]] של גוגל. מודלי השפה הללו הפגינו יכולות חסרות תקדים והן היו מסוגלים להבין ולייצר טקסטים מורכבים בהרבה יותר, אשר להם יישומים רבים במסגרת [[צ'אטבוט]]ים מתקדמים, עוזרים וירטואליים, שירותים מקוונים לתרגום שפות ויצירת תוכן מורכב מותאם אישית.
* במהלך העשור חלו גם פריצות דרך טכנולוגיות בתחום עיבוד [[שפה טבעית]] ל[[אמנות|תמונות אמנותיות]], [[פוטוריאליזם|תמונות פוטו-ריאליסטיות]] וסרטוני וידאו פוטו-ריאליסטים, עם יישומים בולטים כמו [[DALL-E]] של חברת OpenAI, [[Midjourney]] של חברת מידג'ורני, [[Stable Diffusion]] של חברת Stability AI ו[[סורה (מודל טקסט לווידאו)|סורה]] של חברת OpenAI. ראו גם [[אומנות בינה מלאכותית]].
* בשנת 2020 חברת [[DeepMind]] פתרה את בעיית [[קיפול חלבונים|קיפול החלבונים]] ברמת דיוק של כ-90 אחוז.

<gallery mode="packed" heights="200px">
קובץ:ChatGPT_essay_draft.png|דוגמה למאמר שנכתב על ידי [[בינה מלאכותית יוצרת]] באמצעות [[ChatGPT]], יוני 2024
קובץ:Astronaut_Riding_a_Horse_(SDXL).jpg|[[אומנות בינה מלאכותית|תמונה פוטוריאליסטית לא אמיתית]] שנוצרה בשנת 2023 באמצעות [[Stable Diffusion]] על בסיס הטקסט "תצלום של אסטרונאוט רוכב על סוס"
קובץ:OpenAI Sora in Action- Tokyo Walk.webm|סרטון פוטוריאליסטי לא אמיתי שנוצר בשנת 2024 על ידי הבינה המלאכותית [[סורה (מודל טקסט לווידאו)|סורה]] על סמך הטקסט "אישה הולכת ברחוב בטוקיו"
קובץ:OpenAI Sora in Action- Gold Rush.webm|סרטון פוטוריאליסטי לא אמיתי שנוצר בשנת 2024 על ידי הבינה המלאכותית סורה על סמך הטקסט "צילום היסטורי של קליפורניה במהלך תקופת הבהלה לזהב"
</gallery>

===אירועים צפויים בולטים בחקר החלל===
* נאס"א מתכננת לבצע את המשימה המאוישת הראשונה של החללית [[אוריון (חללית)|אוריון]] במהלך תחילת העשור.
* נאס"א מתכננת משימת מחקר לירח של [[צדק (כוכב לכת)|צדק]], [[אירופה קליפר]]. [[סוכנות החלל האירופאית]] מתכננת משימה נפרדת, [[JUICE (גשושית)|JUICE]], לחקר שלושה מ[[הירחים הגליליאניים]]. בחללית תשולב טכנולוגיה ישראלית למיפוי גופי המים הענקיים בירחים של צדק
* [[גשושית]] ה[[מחקר]] [[וויאג'ר 2]] צפויה לסיים בראשית העשור את משימתה. אז יאזל כל חומר המספק לה אנרגיה, והיא תפסיק את הפעלת כל המכשירים הנמצאים עליה ותמשיך לשוטט בחלל לנצח.
* [[טלסקופ החלל ננסי גרייס רומן]] מתוכנן להיות משוגר.
* במחצית הראשונה של עשור זה מתכוונת [[תוכנית החלל הסינית]] לשגר משימת מחקר לשם בחינת אפשרות ל[[מחצבה|חציבה]] ב[[אסטרואיד]]ים.

==תרבות פופולרית==

===קולנוע===
* **זוכי האוסקר:** [[ארץ נוודים]] (2020/2021), [[CODA (סרט, 2021)|CODA]] (2021), [[הכול בכל מקום בבת אחת]] (2022), [[אופנהיימר (סרט)|אופנהיימר]] (2023), [[אנורה]] (2024)

===טלוויזיה===
* **תוכניות וסדרות טלוויזיה בולטות מחו"ל שעלו לשידור במהלך העשור**: [[ברידג'רטון]] (2020), [[וונדה-ויז'ן]] (2021), [[משחק הדיונון (סדרת טלוויזיה)|משחק הדיונון]] (2021), [[הלוטוס הלבן]] (2021), [[בית הדרקון]] (2022), [[שר הטבעות: טבעות הכוח]] (2022), [[אובי ואן קנובי (מיני-סדרה)|אובי ואן קנובי]] (2022), [[ונסדיי]] (2022)

===מוזיקה===
* **הסינגלים הנמכרים ביותר בארצות הברית במהלך העשור לפי מגזין בילבורד:** "[[Blinding Lights]]" (2020), "[[Heat Waves]]" (2022), "[[Last Night (שיר של מורגן וולן)|Last Night]]" (2023)

===ספרות===
* **הספרים שנכללו הכי הרבה שבועות בכל השנה ברשימת רבי-המכר של הניו יורק טיימס בקטגוריית סיפורת**: [[שירת סרטני הנהר]] (2020–2022), [[איתנו זה מתחיל]]  (2023)

===ספורט===
;[[המשחקים האולימפיים]]
במהלך העשור יתקיימו חמישה משחקים אולימפיים:
* [[אולימפיאדת טוקיו (2020)]] נערכה בין [[23 ביולי]] ל-[[8 באוגוסט]] 2021. זוהי [[אולימפיאדת הקיץ]] ה-32 בעת המודרנית.
* [[אולימפיאדת בייג'ינג (2022)|אולימפיאדת בייג'ינג]] נערכה בין ה-[[4 בפברואר]] ל-[[20 בפברואר]] [[2022]] ב[[בייג'ינג]], [[הרפובליקה העממית של סין]]. זוהי [[אולימפיאדת החורף]] ה-24.
* [[אולימפיאדת פריז (2024)|אולימפיאדת פריז]] נערכה בין ה-[[26 ביולי]] ל-[[11 באוגוסט]] [[2024]]. זוהי [[אולימפיאדת הקיץ]] ה-33 בעת המודרנית.
* [[אולימפיאדת מילאנו – קורטינה ד'אמפצו (2026)|אולימפיאדת מילאנו – קורטינה ד'אמפצו]] תערך בין ה-[[6 בפברואר]] ל-[[22 בפברואר]] [[2026]] ב[[מילאנו]] וב[[קורטינה ד'אמפצו]] שב[[איטליה]]. זוהי [[אולימפיאדת החורף]] ה-25.
* [[אולימפיאדת לוס אנג'לס (2028)|אולימפיאדת לוס אנג'לס]] תערך בין ה-[[21 ביולי]] ל-[[6 באוגוסט]] [[2028]]. זוהי [[אולימפיאדת הקיץ]] ה-34 בעת המודרנית.

;המונדיאל
במהלך העשור ייערכו שני מונדיאלים:
* [[מונדיאל 2022]] – נערך ב[[קטר (מדינה)|קטר]] בין ה-[[21 בנובמבר]] ל-[[18 בדצמבר]] [[2022]].
* [[מונדיאל 2026]] – יערך ב[[ארצות הברית]], [[קנדה]] ו[[מקסיקו]] בקיץ 2026.

;אליפות אירופה בכדורגל
במהלך העשור ייערכו שלוש אליפויות אירופה בכדורגל:
* [[יורו 2020]] היה אמור להתקיים בין 12 ביוני ל-12 ביולי 2020 ב-12 מדינות שונות. זהו הטורניר ה-16 של אליפות אירופה בכדורגל. נדחה בשל מגפת הקורונה. הטורניר התקיים בין התאריכים 11 ביוני 2021 ל-11 ביולי 2021.
* [[יורו 2024]] התקיים ב[[גרמניה]] בקיץ 2024. זהו הטורניר ה-17 של אליפות אירופה בכדורגל.
* [[יורו 2028]] יערך בשנת [[2028]].

<gallery widths="220px" heights="180px" perrow="5">
Gesichtsmasken Corona 2020 Germany.jpg|[[מסכת בד|מסכות פנים מבד]] עם עיטורים שונים. בתחילת העשור נדרשו האזרחים במדינת רבות לחבוש מסכות פנים במקומות ציבוריים על מנת למנוע את ההתפשטות של מגפת הקורונה.
1920px-TikTok logo.svg.png|בתחילת העשור הפך יישומון שיתוף הסרטונים [[טיקטוק]] לאחת מהפלטפורמות המשפיעות ביותר על תרבות הפופ ותעשיית המוזיקה.
GSoC_and_Outreachy_interns_group_picture_(May,_2020).png|בעקבות ההתפשטות של מגפת הקורונה בתחילת העשור החלה עלייה מאסיבית בשימוש של הציבור בשיחות ועידה בווידאו כאשר מוסדות חינוך ומקומות עבודה רבים הסתמכו בעיקר על למידה מרחוק ועבודה מרחוק, באמצעות היישומים Zoom, Google Meet, Microsoft Teams ופלטפורמות אחרות
</gallery>

==שנות ה-20 של המאה ה-21 בישראל==


===אירועים משמעותיים בישראל===
* [[24 במאי]] [[2020]] – פתיחת **משפטו של בנימין נתניהו**, [[ראש ממשלת ישראל]] ה-9. זוהי הפעם הראשונה שראש ממשלת ישראל מכהן עומד לדין.
*[[9 במאי]] 2020 – החלה **המחאה נגד ממשלת ישראל השלושים וחמש**, גל מחאות נגד המשך כהונה בנימין נתניהו וממשלתו.
* [[15 בספטמבר]] 2020 – ישראל חתמה על **הסכמי נורמליזציה עם איחוד האמירויות הערביות ובחריין** בבית הלבן, בהמשך לחתימת [[הסכם אברהם]].
* [[23 באוקטובר]] 2020 – הוכרז **הסכם ישראל–סודאן**, השלישי מבין [[הסכמי אברהם]].
* [[10 בדצמבר]] 2020 – הוכרז **הסכם ישראל–מרוקו**, זהה מבחינה מהותית להסכמי אברהם.
* [[30 באפריל]] 2021 – **אסון הר מירון** – האסון האזרחי הגדול ביותר בתולדות מדינת ישראל בו נהרגו 45 בני אדם בהילולה השנתית ב[[קבר הרשב"י]] ב[[הר מירון]].
*[[10 במאי]] [[2021]] עד [[21 במאי]] 2021 – מתפרצים **מהומות אלימות במספר מוקדים שבשליטת מדינת ישראל** מצד [[ערביי ישראל]] על רקע התסיסה בירושלים שאירעה במחאה של תושבי שייח' ג'ראח הערבים על הכוונה לפנותם מבתיהם. בעקבות ההסלמה החמאס והג'יהאד האסלאמי ירו אלפי רקטות על יעדים שונים בישראל כאשר בתגובה ישראל פתחה ב**מבצע שומר החומות** וביצעה תקיפות אוויריות מרובות ברצועת עזה. כתוצאה מהאלימות 14 אזרחים (בהם 1 מהודו, 2 מתאילנד) וחייל צה"ל אחד נהרגו בישראל וכמו כן מאות אזרחים ושוטרים ישראלים נפצעו. בתקיפות צה"ל נהרגו ברצועת עזה כ-225 פעילי טרור, מהם 25 בכירים. לפי האו"ם במהלך האירועים נהרגו בסך הכול 256 פלסטינים ונפצעו כאלפיים פלסטינים בסך הכול.
* [[13 ביוני]] [[2021]] – **סיום כהונת בנימין נתניהו** וכניסת [[נפתלי בנט]] לתפקיד [[ראש ממשלת ישראל]]. הכהונה של נתניהו נמשכה כ-12 שנים.
* [[15 באוגוסט|15]]–[[19 באוגוסט]] 2021 – **שריפת יער נרחבת מתרחשת בהרי ירושלים**, בסדר גודל זהה ל[[השרפה בכרמל (2010)|שריפה בכרמל בשנת 2010]].
* [[6 בספטמבר]] 2021 – **הבריחה מבית הסוהר גלבוע**, 6 מחבלים נמלטו מ[[בית הסוהר גלבוע]], ביניהם המחבל [[זכריא זביידי]] שביצע את [[הפיגוע בסניף הליכוד בבית שאן]]. לאחר שבועיים של מצוד, נתפסו ונעצרו כל הנמלטים על ידי [[משטרת ישראל]] בסיוע ה[[שב"כ]] ו[[צה"ל]].
* [[מרץ]] [[2022]] – תחילת **גל הטרור בישראל (2022)** – תקופה בת כמה שבועות בה נרצחו במספר פיגועים קטלניים 16 ישראלים ו-3 עובדים זרים, והתרחשו גם [[מהומות הר הבית (2022)|מהומות בהר הבית]].
* [[21 במרץ]] 2022 עד [[4 באפריל]] 2023: **מבצע שובר גלים** לבלימת גל הטרור, שכלל בעיקר פשיטות ומעצרים של מחבלים בשטחי [[יהודה ושומרון]], בעיקר באזורי [[ג'נין]] ו[[שכם]]. במבצע נהרגו עשרות מחבלים ונעצרו מאות, וכן נהרג [[לוחם]] [[ימ"מ]] [[ישראלי]].
* [[5 באוגוסט]]–[[7 באוגוסט]] [[2022]] – **מבצע עלות השחר**: [[מבצע צבאי]] של [[צה"ל]] נגד [[הג'יהאד האסלאמי הפלסטיני]] (גא"פ) ב[[רצועת עזה]], שבא בעקבות איום של הגא"פ לבצע [[פיגוע]] בעקבות [[מעצר]] מחבל בכיר בג'נין. במבצע נהרגו כ-50 פלסטינים, רובם פעילי [[טרור]], כולל מפקדי הגא"פ בצפון ודרום רצועת עזה. מנגד, הגא"פ שיגר למעלה מ-1,100 רקטות לעבר ישראל, כ-200 מהן נפלו בתוך שטח הרצועה וגרמו לנפגעים, ויותר מ-380 יורטו בידי [[כיפת ברזל]] ב-96% הצלחה.
* [[2023]] ואילך – **המחאה נגד הרפורמה המשפטית** – סדרת הפגנות רחבות היקף מתקיימות ברחבי ישראל במחאה על [[הרפורמה המשפטית]].
* [[7 באוקטובר|7]]–[[9 באוקטובר]] 2023 – **טבח שבעה באוקטובר** – מתקפת טרור רחבת היקף שהוביל [[חמאס]] נגד יעדים צבאיים ואזרחיים במרחב [[עוטף עזה]].
* 7 באוקטובר 2023 ואילך – **מלחמת חרבות ברזל.**
* [[13 באפריל]] [[2024]] – **המתקפה האיראנית על ישראל** – תקיפה אווירית נרחבת שביצעה [[איראן]] משטחה ומשטח מדינות נוספות נגד ישראל אשר כללה 110–130 טילים בליסטיים, כ-185 כטב"מים ו-36 טילי שיוט. במבצע הגנה נרחב יירטו כוחות ההגנה של צה"ל והקואליציה הצבאית בהובלת ארצות הברית, 99 אחוז מהאיומים.
* [[1 באוקטובר]] 2024 – **המתקפה האיראנית על ישראל''' – מתקפת טילים נרחבת שביצעה איראן משטחה נגד ישראל, שכללה 201 טילים בליסטיים.


קובץ:President Trump and The First Lady Participate in an Abraham Accords Signing Ceremony (50345630003).jpg|טקס חתימת הסכמי הנורמליזציה בין ישראל לבחריין ואיחוד האמירויות הערביות בבית הלבן, 15 בספטמבר 2020
קובץ:Reuven_Rivlin_with_the_first_vaccinator_in_Phase_B_of_the_Israeli_Vaccine_of_the_Israeli_Biological_Institute,_January_2021_(GPOABG_4045).jpg|נשיא המדינה ראובן ריבלין עם המתחסן הראשון בשלב ב' של החיסון הישראלי נגד נגיף הקורונה, במרכז הרפואי ברזילי. 5 בינואר 2021
קובץ:Isaac Herzog Presidential Visit to the United Arab Emirates, January 2022 (GPOABG 3702).jpg|הנשיא הרצוג פוגש את יורש העצר של אבו דאבי, מוחמד בן זאיד אאל נהיאן, במהלך ביקורו הרשמי באיחוד האמירויות הערביות, 30 בינואר 2022
קובץ:המחאה נגד ההפיכה המשפטית, קפלן פינת מנחם בגין, 4 במרץ 2023.jpg| המחאה נגד הרפורמה המשפטית. צומת עזריאלי, 4 במרץ 2023.
קובץ:Nir oz burned home and trees.jpg|בית שרוף בקיבוץ ניר עוז בעקבות טבח שבעה באוקטובר
קובץ:The remains of the Sderot city police Photo by Yoav Keren.jpg|תחנת המשטרה בשדרות שהוחרבה על ידי טנקים ודחפורים של צה"ל לאחר הקרב הקשה שהתחולל בעיר ב-7 באוקטובר 2023
קובץ:Operation-Summer-Seeds-0002.jpg|260px|ממוזער|חטופים משוחררים במבצע ארנון, 8 ביוני 2024


### אירועים עתידיים צפויים
אירועים צפויים בולטים בישראל:
[180px|ממוזער|החל מ-2023 צפויים בהדרגה להיפתח במהלך העשור הקווים השונים של [מערכת להסעת המונים במטרופולין תל אביב]]
* החל מאוגוסט 2023 צפויים בהדרגה להיפתח במהלך העשור הקווים השונים של המערכת להסעת המונים במטרופולין תל אביב.
* החל משנת 2021 צפויים להיות קווי מטרונית לעכו, יגור, נשר וטירת כרמל.
* אכלוס גורדי שחקים עתידיים הצפויים להיבנות בהם: מגדל 120 ומגדל עלית ברמת גן, מגדל בין ערים והמגדלים במתחם חסן ערפה בתל אביב ומספר גורדי שחקים בפרויקט הכניסה לירושלים.
* פתיחת מבני ציבור מרכזיים בהם: מוזיאון הסובלנות, היכל עבד אל-בהאא, מוזיאון הכנסת.
* פתיחת אצטדיונים חדשים בהם: אצטדיון רחובות, אצטדיון עירוני טבריה ואצטדיון עירוני כפר קאסם.
* מספר בתי חולים יפתחו בהם בית החולים בית בלב, בית החולים מנחם בגין וכן המרכז הרפואי שמעון פרס.

## קישורים חיצוניים

* פרויקט עשור, באתר כלכליסט

## הערות שוליים

*
3